చెన్నై: తమిళనాడు దివంగత ముఖ్యమంత్రి జయలలిత మరణంలో ఎలాంటి కుట్ర జరగలేదని  లండన్ వైద్యుడు రిచర్డ్ బాలే వెల్లడించారు. అపోలో ఆస్పత్రి ఐసీయూలో జయలలితకు అందించిన చికిత్సను ఆయనే దగ్గరుండి పర్యవేక్షించారు. జయ మరణంపై పలు అనుమానాలు నెలకొన్న నేపథ్యంలో తమిళనాడు ప్రభుత్వం ఆయనను  చెన్నైకి పిలిపించి మీడియా సమావేశం ఏర్పాటు చేసింది. జయలలిత మరణంపై వెలువడుతున్న పుకార్లపై వివరణ ఇచ్చేందుకే తాను వచ్చినట్టు రిచర్డ్ పేర్కొన్నారు. రాజకీయ సంబంధమైన ప్రశ్నలకు తాను సమాధానం చెప్పలేనని వైద్య సంబంధమైన విషయాలనే అడగాలని మీడియాను కోరారు. జయలలిత మరణం వెనుక గల కారణాలు, ఆమెకు అందించిన వైద్యంపై పలు సందేహాలకు సమాధానం చెప్పారు. ‘‘శ్వాస సంబంధమైన ఇబ్బందులతో జయలలిత అపోలో ఆస్పత్రిలో చేరారు. ఆమె రక్తంలో ఇన్ఫెక్షన్ ఉంది. రక్తంలో చెడు బ్యాక్టీరియా (సెప్సిస్) ఉన్నట్టు గుర్తించాం. శ్వాస సంబంధమై ఇబ్బందులు ఆమె శరీర అవయవాలు దెబ్బతినేందుకు కారణమయ్యాయి. బీపీ సమస్య కూడా తీవ్రంగా ఉండడంతో పరిస్థితి మరింత జఠిలమైంది.  రక్తంలో వ్యాధికారక క్రిములతో పాటు... నియంత్రణ కాని సుగర్ లెవెల్స్, మూత్ర సంబంధిత ఇన్ఫెక్షన్, రక్తపోటు, డీహైడ్రేషన్ సమస్యలతో జయలలితను బాధించాయి.  ఆమె ఆస్పత్రికి వచ్చినప్పుడు స్పృహలోనే ఉన్నారు. చికిత్సకు చక్కగా స్పందించారు‘‘ అని పేర్కొన్నారు. ఆమెను ఆస్పత్రికి తీసుకురాగానే... ముందుగా ఆమె ఆరోగ్యాన్ని పరిస్థితిని స్థిరంగా ఉంచే ప్రయత్నం జరిగిందన్నారు.  మగతగా ఉన్నప్పటికీ వారం రోజుల పాటు అధికారులతో మాట్లాడుతూ పాలనా కార్యక్రమాలు చూసుకున్నారన్నారు. అందరితో బాగానే మాట్లాడారనీ.. ఆహారం కూడా స్వయంగా తీసుకున్నారని వెల్లడించారు. వైద్యం తీసుకుంటున్న సమయంలో కొన్ని అడుగులు మాత్రమే నడవగలిగే వారని వెల్లడించారు. కోలుకుంటున్నారనుకుంటున్న సమయంలో అకస్మాత్తుగా గుండెపోటు రావడం జరిగిందన్నారు.గుండెపోటు వచ్చినట్టు గుర్తించిన వెంటనే 20 నిమిషాల పాటు కార్డియోపల్మనరీ ప్రక్రియ నిర్వహించామన్నారు. ఫలితం లేకపోవడతో ఎక్స్ట్రాకార్పొరియల్ మెంబ్రేన్ ఆక్సిజెనేషన్ (ఈజీఎంవో) అందించామన్నారు. 24 గంటల తర్వాత కూడా ఆమె గుండె స్పందించలేదనీ... దీంతో చికిత్స అందినా ఇక ప్రయోజనం ఉండదన్న నిర్ణయానికి వచ్చామన్నారు. ఈ విషయాన్ని అందరు సంబంధిత డాక్టర్లు, మంత్రులు, భారత ప్రభుత్వానికి కూడా తెలిపామన్నారు.
chennai: tamilanadu divangata mukhyamantri jayalalita maranamlo elanti kutra jaragaledani  landan vaidyudu richerd baale velladinchaaru. apolo aaspatri iculo jayalalitaku andinchina chikitsanu aayane daggarundi paryaveekshinchaaru. jaya maranampai palu anumaanaalu nelakonna nepathyamlo tamilanadu prabhutvam aayananu  chennaiki pilipinchi media samavesam erpaatu chesindi. jayalalita maranampai veluvadutunna pukaarlapai vivarana ichenduke taanu vachinattu richerd perkonnaru. rajakeeya sambandhamaina prasnalaku taanu samadhanam cheppalenani vaidya sambandhamaina vishayaalane adagaalani meedianu koraru. jayalalita maranam venuka gala kaaranaalu, aameku andinchina vaidyampai palu sandehaalaku samadhanam cheppaaru. ‘‘shwasa sambandhamaina ibbandulato jayalalita apolo aaspatrilo cheraaru. aame raktamlo infection undi. raktamlo chedu bacteria (sepsis) unnattu gurtincham. shwasa sambandhamai ibbandulu aame sareera avayavaalu debbatinenduku kaaranamayyaayi. bp samasya kuudaa teevramgaa undadamtho paristhiti marinta jathilamaindi.  raktamlo vyaadhikaaraka krimulatho paatu... niyantrana kaani sugar levels, mootra sambandhita infection, raktapotu, dehidration samasyalatho jayalalitanu badhinchayi.  aame aaspatriki vachinappudu spruhalone unnaaru. chikitsaku chakkaga spandinchaaru‘‘ ani perkonnaru. aamenu aaspatriki teesukuraagaane... mundugaa aame aarogyaanni paristhitini sthiramgaa unche prayatnam jarigindannaaru.  magatagaa unnappatikii vaaram rojula paatu adhikaarulatho maatlaadutuu palana kaaryakramaalu chusukunnarannaru. andaritho bagane matladarani.. aahaaram kuudaa swayamgaa teesukunnaarani velladinchaaru. vaidyam teesukuntunna samayamlo konni adugulu matrame nadavagalige vaarani velladinchaaru. kolukuntunnaranukum samayamlo akasmaattugaa gundepotu ravadam jarigindannaaru.gundepotu vachinattu gurtinchina ventane 20 nimishaala paatu kaardiyopalmanari prakriya nirvahinchaamannaaru. phalitam lekapovadato extracarporiala membrane oxigenation (egmwo) andinchaamannaaru. 24 gantala tarvaata kuudaa aame gunde spandinchaledanii... deentho chikitsa andina ika prayojanam undadanna nirnayaaniki vachaamannaaru. ee vishayaanni andaru sambandhita daaktarlu, mantrulu, bhaarata prabhutvaaniki kuudaa telipaamannaaru.